Publication: Magyar Közlöny
Issue: MK-2004-12 (Year: 2004, Number: 12)
Era: 2004-2010
Section: Az Alkotmány 57. §-ának (1) bekezdése értelmében a Magyar Köztársaságban mindenkinek alapvetõ joga van ahhoz, hogy valamely perben a jogait és kötelességeit a törvény által felállított független és pártatlan bíróság igazságos és nyilvános tárgyaláson bírálja el. Az Alkotmánybíróság az 59/1993. (XI. 29.) AB határozatában (AB határozat)
Paragraph Index: 1047

2004. január 8-i ülésérõl Napirend elõtt a munkaadói oldal jelezte, hogy egyes gazdálkodói körben problémát jelent a kifizetett általános forgalmi adó visszaigénylése, ha az adóalany államháztartási támogatást kap. A felvetés alapján háromoldalú döntés született arról, hogy a kérdéskör szakértõi vizsgálatát az OÉT Gazdasági Bizottsága mielõbb tûzze napirendre. Az Országos Érdekegyeztetõ Tanács, a 2003. december 9-i állásfoglalásának megfelelõen ismételten megvitatta a foglalkoztatást elõsegítõ és a munkaerõ képzettségét javító intézkedésekrõl készült kormányzati elõterjesztést. A szociális partnerek alapvetõnek tartották a foglalkoztatáspolitika gazdasági megalapozását, az ezt szolgáló átfogó kormányzati program kidolgozását. A kormányzati intézkedési tervhez kapcsolódóan fontosnak ítélték az Európai Uniós tagság foglalkoztatásra gyakorolt hatásaira való ágazati szintû felkészülést, valamint az ehhez kapcsolódó ágazati programok mielõbbi elkészítését. A munkavállalói oldal igényelte az EU csatlakozás várható hatásainak elemzését, és a felkészülést az ebbõl adódó esetleges feszültségek kezelésére. A munkaerõpiaci feszültségek csökkentése érdekében szükségesnek tartották a munkaügyi ellenõrzés tapasztalatainak elemzését, színvonalának javítását, az önfoglalkoztatás hosszú távú szabályozását, a rugalmas munkavégzés fokozott munkajogi védelmének biztosítását. Az oktatás szerkezetét, illetve az egész életen át tartó tanulás stratégiáját összhangba kell hozni a hosszú távú stratégiával, és megkülönböztetett figyelmet kell fordítani a regionális különbségek csökkentésére. A munkáltatói oldal a középtávú foglalkoztatási stratégia kiemelt feladatának a magyar gazdaság versenyképességét javító gazdaságfejlesztõ és foglalkoztatást bõvítõ intézkedések megvalósítását jelölte meg, igényelve, hogy az ehhez kapcsolódó programok az OÉT fórumain rendszeresen megvitatásra kerüljenek. A konzultáció alapján az OÉT állást foglalt arról, hogy az Országos Érdekegyeztetõ Tanács a munkaerõpiaci helyzet alakulásáról félévente kapjon tájékoztatót, a kormányzat tájékoztatásával egyidejûleg. Országos Érdekegyeztetõ Tanács Titkársága A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/5c5e2d45a7e2053f067ab7770d5680b103ffa134/dokumentumok/910647c2ff7ebdbb8c76c0b29f67551d6a45da1c/letoltes